Omsætningen lyder på lidt over 2,7 milliarder kroner i 2022.

Det går ganske godt i bygge- og ejendomskoncernen, A. Enggaard Holding. I hvert fald bedømt ud fra årsregnskabet. Selskabet har været enormt dygtige til at kradse penge i kassen. Det vidner deres redkordhøje omsætning på lidt over 2,7 milliarder kroner om. Årets resultat kalder koncernen da også selv for " meget tilfredsstillende ". Selvom omsætningen aldrig har været større, så har den nordjyske bygge- og ejendomskoncern ikke landet et lige så stort overskud som i 2021. Millionoverskud Til trods for det, er der sorte tal på bundlinjen. Overskuddet lyder på knap 359 millioner kroner efter skat, mens det i 2021 var lidt over 452 millioner kroner. Det er Asger Enggaard, der er ejer og administrerende direktør i A. Enggaard Holding, som blev grundlagt tilbage i 1943. Det var hans bedstefar - med selvsamme navn - der startede virksomheden. Koncernen løser opgaver inden for byggeri og anlæg og udvikler i den forbindelse større byområder og grunde.